Eesti Jalgpalli Liit

Eesti Jalgpalli Liit (lühend EJL) on 14. detsembril 1921 asutatud Eesti jalgpalli katusorganisatsioon, mis korraldab kohalikke jalgpallimeistrivõistlusi (sh Meistriliigat), haldab eri koondisi (sh esinduskoondist) ja ühendab Eestis jalgpalliga tegelevaid mittetulundusühinguid. EJL on Eesti suurim spordialaliit, kus on üle 30 täiskohaga töötaja ja mis koondab ligi 10 000 registreeritud mängijat.Eesti Jalgpalli Liit tähistab 88. sünnipäeva, Eesti Jalgpalli Liidu pressiteade, 14. detsember 2009

EJLi eelkäija oli Tallinna Jalapalli Liit.

EJL on FIFA liige alates 1923. ning UEFA liige alates 1992. aastast. Pärast Teist maailmasõda ja enne EJLi taastamist korraldas kohalikku jalgpallielu Eesti NSV Jalgpalliföderatsioon.

EJL astus 1997. aastal Eesti Spordi Keskliidust välja.Schwede, Indrek 2001. Väike jalgpallipiibel. Lk 97.

 Ajalugu 
Eesti Jalgpalli Liidu asutamiskoosolekul 14. detsembril 1921 oli esindajaid kolmest ühingust: Bernhard Abrams, Karl Akel ja William Fiskar Kalevist, Julius Reinans, Oskar Raudsep ja Otto Silber Tallinna Jalgpalli Klubist ning Hans Roost, Verner Eklöf ja Vladimir Tell Spordist.Eesti Jalgpalli Liidu asutamisest möödus 95 aastat

 Eesti astub FIFA-sse 
1922. aasta suvel lähetas Eesti Jalgpalli Liit vormikohase avalduse FIFA-le. 1. novembril 1922 andis FIFA EJL-ile eeltunnustuse ning Genfi kongressil 1923 arvati Eesti FIFA liikmeks (samal kongressil võeti vastu ka Läti ja tunnustati Leedu Spordiliigat). Tollal oli FIFA liikmeiks 20 maad. 1924. aastal Pariisis toimunud FIFA kongressist võtsid Eesti Jalgpalli Liidu esindajad juba hääleõiguslikena osa. 27 maa 76 delegaadi hulgas olid Eestist William Fiskar, Aleksander Lugenberg, Otto Silber, Bernhard Rein ja Harald Kaarmann.

 Presidendid 
NimiAmetiaegGustav Laanekõrb1921–1922Jaan Lepp1922–1923Aleksander Lugenberg-Mändvere1924–1928Aleksander Mänd1928–1930Ado Anderkopp1930–1938Johannes Roska-Orasmaa1938–1940Karl Voldemar Pärl1942–1944Edgar Savisaar1989–1992Mart Opmann1992–1994Peeter Küttis1994–2003Indrek Kannik2003–2006Aivar Pohlak2007–praegune

 Koosseis 
Eesti Jalgpalliliidu tegevjuhtkond koosneb kahest inimesest - president Aivar Pohlak ning peasekretär Anne Rei. Keskastme juhtkonda kuuluvad avalike ja koostöösuhete osakonna juhataja Eva Nõmme, jalgpalli korraldamise osakonna juhataja Mihkel Uiboleht, jalgpalliosakonna tehniline juht Mario Hansi ning EJL jalgpallikompleksijuhataja Targo Kaldoja. 

Jalgpalliliidu juhatusse kuuluvad president Aivar Pohlak, I asepresident Gerd Müller, II asepresident Ainar Leppänen ning juhatuse liikmed Tarmo Lehiste, Teet Ilves, Priit Penu, Marek Lemsalu, Eduard Rõžov, Mart Poom, Daniil Savitski, Are Altraja, Anastassia Morkovkina, Indrek Schwede.

 Vaata ka 
 EJL Taliturniir
 Eesti Jalgpalli Liidu aumärgid

 Viited 

 Välislingid 
 Koduleht
 Eesti Jalgpalli Liit FIFA kodulehel
 Eesti Jalgpalli Liit UEFA kodulehel

Kategooria:Jalgpalliliidud
Liit
Jalgpalli Liit
Kategooria:1921